Борис Младенов-Young
Достатъчно! Последен трудов ден…

chitanka.info

Достатъчно! Последен трудов ден

от дълголетната ми кариера;

с младежки дух политам окрилен

изява в друга сфера да намеря.

От ранните ми смутни младини

професията яко ме зароби

и тъй на волята си подчини

любимото ми стихоплетно хоби.

От днес нататък с неувяхващ плам

живота си на него ще отдам,

за да укрепне и да се възземе.

Ако от нещо все пак ме е страх,

то е, че вече много остарях —

за творчество не ми остава време.

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.